ཡང་མ་ཧཱ་བྷཱ་ར་ཏའམ་རྒྱ་གར་གྱི་གདུང་རབས་ཆེན་མོའི་བསྟན་བཅོས་དེ་ནི་དྲང་སྲོང་གླིང་སྐྱེས་སམ་དྲང་སྲོང་རྒྱས་པས་འདི་ལ་བྱཱས་ཟེར་ཞིང་དེ་བ་བྱཱས་སྟེ་རིག་བྱེད་རྒྱས་པ་ཞེས་ཀྱང་བྱའོ།གསུངས་པ་ཚོགས་བདག་གིས་ཡི་གེར་བཀོད་པ་ཞིག་ཡིན་ལ།གདུང་རབས་ཆེན་མོ་དེར་ཤོ་ལོ་ཀ་འབུམ་ཕྲག་ཡོད་པར་བཤད་ཅིང་།གཏམ་རྒྱུད་དམ་གདུང་རབས་ཆེན་མོ་འདི་ནི་དྲང་སྲོང་རྒྱས་པས་གསུངས་པ་ཚོགས་བདག་གིས་ཡི་གེར་བཀོད།ཚོགས་བདག་གིས་ཁྱེད་ཀྱིས་གསུང་དང་ངས་ཡི་གེར་བཀོད་ཆོགའོན་ཀྱང་བཤད་མཚམས་ཆད་ན་ངས་ཡི་གེར་མི་འབྲི་ཞེས་པར།དྲང་སྲོང་རྒྱས་པས།དེ་འགྲིགའོན་ཀྱང་ཁྱེད་ཀྱིས་མ་ཤེས་པའི་དོན་ཡི་གེར་བཀོད་མི་ཆོག་ཅེས་བཤད།དེའི་དོན་ནི་དང་སྲོང་ཁོང་ལ་བསམ་བློ་གཏོང་བའི་དུས་ཚོད་དགོས་པས་ཡིན་སྐོར་སོགས་མཁས་པས་ངག་ལས་ཐོས།འདིའི་སྐོར་གཞན་དུ་འཆད།